Tafelberg gekies as wêreld natuurwonderTafelberg. Foto: Facebook ŉ Woordvoerder van die ouditeursfirma Grant Thornton, Martin Jansen van Vuuren, sê Tafelberg het een van die sewe top plekke gehaal op die Switserse organisasie, New7Wonders, se peiling. Hy sê die resultate van die peiling word tans nagegaan en geverifieer en sal vroeg volgende jaar aangekondig word. Jansen van Vuuren sê die resultaat kan nog verander en die uitslag is dus nog nie finaal nie. Hy sê Suid-Afrika kan jaarliks meer as ŉ honderd duisend bykomende internasionale toeriste verwag indien Tafelberg een van die wêreld se sewe natuurwonders bly. Die Amasone-oerwoud in Suid-Amerika, Argeninië se Iguaza-watervalle, Suid-Korea se Jeju-eiland, Indonesië se Komodo, die Fillipyne se Puerto Princesa ondergrondse-rivier en Vietnam se Halong-baai het glo ook die lys gehaal.